На основу члана 11. став 2. тачка 12. Закона о здравственој заштити („Службени гласник РС“ број 25/19 и 92/23-аутентично тумачење), члана 8. Закона о буџету Републике Србије за 2025. годину („Службени гласник РС“ број 94/24), и Одлуке о плану развоја здравствене заштите Републике Србије („Службени гласник РС“ број 88/10)  и Стратегије за социјално укључивање Рома и Ромкиња у Републици Србији за период 2022-2030 („Службени гласник РС“ број 23/22), на основу члана 23. став 2, Закона о државној управи („Службени гласник Републике Србије“, бр.79/05, 101/07 и  95/10, 99/14, 47/18 i 30/18 - др закон)  и  члана 199. Закона о раду („Службени гласник Републике Србије“, бр.24/05, 61/05, 54/09, 32/2013, 75/2014, 13/2017 - УС, 113/2017 и 95/2018 - аутентично тумачење),

Министарство здравља Републике Србије упућује:

ЈАВНИ КОНКУРС

ЗА АНГАЖОВАЊЕ ЛИЦА ЗА ПОТРЕБЕ СПРОВОЂЕЊА АКТИВНОСТИ НА ПРОГРАМУ 1802 „ПРЕВЕНТИВНА ЗДРАВСТВЕНА ЗАШТИТА“ ПРОЈЕКАТ 0010 „УНАПРЕЂЕЊЕ ДОСТУПНОСТИ ЗДРАВСТВЕНЕ ЗАШТИТЕ РОМСКОЈ ПОПУЛАЦИЈИ“ – ЗА ОБАВЉАЊЕ ПОСЛОВА РОМСКE ЗДРАВСТВЕНE МЕДИЈАТОРКЕ

Изабрани ромски здравствени медијатори се бирају за  следеће  општине:

|  |  |  |  |
| --- | --- | --- | --- |
| Лебане | Зрењанин | Ваљево | Прокупље |
| Бојник | Књажевац | Коцељева | Параћин |
| Сурдулица | Оџаци | Бела Црква | Краљево |
| Врање | Пирот | Нови Бечеј | Вршац |
| Зајечар | Лесковац | Ниш | Лајковац |
| Барајево | Младеновац | Лазаревац | Обреновац |
| Вождовац | Сурчин | Палилула | Чукарица |
| Раковица | Звездара | Земун | Нови Београд |
| Гроцка | Савски Венац | Стари Град | Беочин |
| Аранђеловац | Бач | Богатић | Лозница |
| Бор | Дољевац | Куршумлија | Блаце |
| Чачак | Сечањ | Костолац | Неготин |
| Уб | Сопот | Ужице | Босилеград |
| Панчево | Јагодина | Власотинце | Смедеревска Паланка |
| Суботица | Житорађа | Апатин | Сремска Митровица |
| Алексинац | Нови Сад | Нови Пазар | Владичин Хан |
| Пожаревац | Шабац | Жабаљ | Српска Црња |
| Крагујевац | Сомбор | Мерошина | Стара Пазова |
| Смедерево | Кикинда | Рума | Бела Паланка |
| Крушевац | Ковин | Ћуприја | Бујановац |
| Пећинци | Бела Црква | Мајданпек | Кањижа |

Радно место предвиђа ангажовање на терену у циљу повезивања ромске заједнице и  других угрожених група са здравственом службом, едукацију ромске популације у области здравствене заштите, учествовање у кампањама промоције здравља и имунизације, помагање Ромима око интеграције у друштво. Ангажовање се врши путем Уговора о делу.

Услови конкурса су :

-           да је кандидат женског пола ;

-           да има најмање завршену основну школу(сведочанство о завршеној школи на увид);

-           да је  незапослена (доказује се упутом  из Националне службе за запошљавање);

-           пожељна је писана подршка удружења грађана са територије на којој се ангажује кандидаткиња и/или подршка Националног савета ромске националне мањине;

-           пожељно знање ромског језика или језика који се говори у локалној средини.

Знања која ће се стећи током рада:

* вештина комуникације;
* познавања права и обавеза које проистичу из прописа који уређују области здравствене заштите, здравственог осигурања, социјалне заштите и социјалног осигурања;
* заразним и незаразним болестима, имунизације деце, опште и личне хигијене, штетности дуванског дима, алкохола и дрога;
* права жена, борба против занемаривања и злостављања деце и жена, борбе против трговине људима;

Здравствене медијаторке ће проћи обуку за вршење уноса у електронску збирку података као и протокол  као и  о достављању извештаја о раду и постигнутим резултатима.

Радно место здравствене медијаторке се налази у Дому Здравља при патронажној служби која може бити у оквиру:

* Службе поливалентне патронаже, као засебне службе
* Службе за здравствену заштиту деце, школске деце
* Службе за здравствену заштиту жена
* Службе за здравствену заштиту одраслих
* Превентивних  центара

Опис послова:

Здравствена медијаторка

-           Обавља посете појединцима  и породицама из осетљивих група становника које живе у  неформалним насељима;

-           Спроводи основни здравствено васпитни рад у породици,  неформалном насељу, месној заједници;

-           Повезује здравствени систем и осетљиве групе из неформалних насеља;

-           Пружа подршку појединцима из осетљивих група у остваривању права из области здравствене заштите, здравственог осигурања, социјалне заштите и права на правни субјективитет;

-           Уочава здравствене и социјално-економске проблеме припадника угрожених група на територији јединице локалне самоуправе  и о томе  обавештава Дом здравља, Центар за социјални рад и јединицу локалне самоуправе;

-           Сарађује са центрима за социјални рад, локалном самоуправом, филијалом Републичког фонда здравственог осигурања, хуманитарним организацијама и сл.;

-           Активно учествује у свим промотивним кампањама према календару јавног здравља које организује Дом здравља, позива, организује присуство осетљивих група становника;

-           Активно учествује у раду интерресорне комисије, тима за злостављање и занемаривање деце и у области насиља над женама  у дому здравља;

-           Месечно извештава Министарство здравља Републике Србије  о броју и врсти  услуга према сачињеном годишњем плану рада;

-           О свом раду води електронску и папирну евиденцију;

-           Обавља и друге послове у складу са стручном оспособљеношћу по налогу Министарства здравља;

-           За свој рад одговара непосредно главној сестри патронаже Дома здравља у којем је распоређена и Министарству здравља.

Рок за пријаве је 03. фебруар 2025. године. Интервјуи ће се одржати у Министарству здравља у Омладинских бригада 1, 11070 Нови Београд, други спрат канцеларија 152. у периоду почев 05. фебруара до 07. фебруара 2025. године.

Кандидаткиње које из техничких разлога нису послале тражену документацију месечног извештавања током 2024. године на интервјуе морају донети: потписане-оверене карнете присуства на послу, евиденционе листове са терена, слике одржаних радионица и посете насеља. Обавезно је да медијаторке понесу своје преносиве рачунаре како би се извршио преглед и констатовало стање опреме. Може се приложити и друга релевантна документација која говори у прилог раду.

Изабране кандидаткиње почеће са радом одмах по окончању поступка избора.

Пријаве са биографијом (преузети формулар **овде**) доставити на е-мејл адресу : dragan.djordjevic@zdravlje.gov.rs  или лично/поштом на адресу :

Министарство здравља, Омладинских Бригада бр.1,  11070 Нови Београд, 2. Спрат, канц 163

За ближе информације можете се обратити на телефон: 011/2147-608;

Контакт особа: Драган Ђорђевић

Број: 111-00-00002/2025-07

У Београду, 15. јануар 2025. Године

МИНИСТАР

Др Златибор Лончар

|  |  |
| --- | --- |
| Предмет обрадио:  Драган Ђорђевић |  |
| Помоћник надлежног сектора:  др Јелена Јанковић |  |
| Секретар министарства:  НаташаВушковић |  |
| Шеф кабинета:  Никола Пандрц |  |